ইসলামে তাওরাত
তাওরাত (আরবি: ٱلتَّوْرَاةَ) হল আরবিতে ব্যবহৃত তোরাহ শব্দের সমার্থক। মুসলিমরা বিশ্বাস করে যে, আল্লাহ্‌ ইসরাঈলের নবী ও বার্তাবাহকদের কাছে এই পবিত্র গ্রন্থ প্রেরণ করেছেন। কোরআন শরীফে 'তাওরাত' শব্দটি আঠারো বার এসেছে। মুসলমানরা যখন তাওরাতের ঐতিহ্য সম্পর্কে কথা বলে, তারা তখন কেবল পেন্টাটিউক (মূসা (আ.)-এর পাঁচটি গ্রন্থ) বোঝায় না, বরং হিব্রু বাইবেলের অন্যান্য বই, তালমুদিক এবং মিদরাশিক ব্যাখ্যাও অন্তর্ভুক্ত করে। আমি তাওরাত অবতীর্ণ করেছিলাম, তাতে ছিল সঠিক পথের দিশা ও আলো। অনুগত নাবীগণ এর দ্বারা ইয়াহূদীদেরকে ফায়সালা দিত। দরবেশ ও আলিমরাও (তাই করত) কারণ তাদেরকে আল্লাহর কিতাবের রক্ষক করা হয়েছিল আর তারা ছিল এর সাক্ষী। কাজেই মানুষকে ভয় করো না, আমাকেই ভয় কর, আর আমার আয়াতকে নগণ্য মূল্যে বিক্রয় করো না। আল্লাহ যা নাযিল করেছেন, সে অনুযায়ী যারা বিচার ফায়সালা করে না তারাই কাফির। — সূরা মায়িদাহ, আয়াত ৪৪